  Майя Бывальцева 12-тӥ пӧсьтолэзе Удмуртиысь нылпи лагерьёсын нырысетӥ сменаос усьтӥськозы. Элькунын оглом 500-лэсь трос лагерьёс ужалозы, но отын шутэтскисьёслэн лыдзы туэ кык поллы ӧжытгес луоз. Со сярысь журналистъёслы улосвылысь дышетонъя но тодосъя министр Светлана Болотникова вераз. Таяз арын куронъёсты чурытгес каризы. Со лагерьёсты 50 процентлы гинэ тырмытон, отын ужасьёслы потатэк улон но куд-ог мукет куронъёс, кудъёссэ куд-ог лагерьёс 12-тӥ пӧсьтолэзьлы быдэстыны уг быгато. Соин ик 19 карсьӧр лагерьёс пӧлысь 14-ез гинэ усьтӥсько. <...> Лагере шедён понна пиналъёслы коронавируслы тест сётоно ӧвӧл. Паласькись висёнъёсын черламъёсын кусыпъёс ӧй вал шуыса справка кулэ но педиатрлэсь огшоры, дышемъя справка Светлана Болотникова, Удмуртиысь дышетонъя но тодосъя министр«Ёлочка» лагерьын, кылсярысь, 6,5 аресысен 15 аресозь 90 пиналъёсты кутозы, азьвыл 160 вал. 12-тӥ пӧсьтолэзьысен 27-тӥ гудырикошконозь куинь смена ортчытыны малпало. Котькудӥз 12 нунал кыстӥськоз, азьвыл 21 нунал луэ вал. Таяз арын пиналъёс лагерьёсы асьсэ коже вуозы, азьвыл нимысьтыз висъям автобусъёсын ваньзэс ӵош ваё вал. Лагере пырон азьын шутэтскисьёсты эмчиос пумиталозы. Вань ужасьёс, 40 адями, 15 нунал ӵоже лагерьысь потатэк улозы. Лагерьын пиналъёслэсь нуналаз кык пол температуразэс мерталозы. Вань ужрадъёс 12-15 пиналъёслэсь отрядэн гинэ ортчылозы шуыса чаклало. Одӥг висъетын 2-3 адями улоз. Сменаос куспын кык нунал вис луоз, соку лагерез тазатон ужъёсты ортчытозы. Туэ лагерьёс бергес ке но усьтӥсько, ми кылем арын мында ик коньдон висъяськомы. Гужем тазалыкез кыдатон ужрадэз ортчытыны Удмуртилэн коньдэтысьтыз 362 миллион манет чакламын. Туэ ӧжытгес пиналъёс лагерьёсын шутэтскозы, 45 сюрс пала. Но анай-атайтэк кылем но секыт улон югдуре шедем вань пиналъёс лагерьёсы сюрозы Анастасия Муталенко, Удмуртиысь кивалтэтлэн тӧроезлэн воштӥсезТодэ вайытом, лагерьёсын тазатон ужрадъёсты ортчытон понна элькун коньдэтысь ватсаса 203 миллион манет висъязы. 2-тӥ гудырикошконозь Удмуртиын быгатонлыко удмурт пиналъёслы «Шундыкар» лагере мынон понна куриськонъёсты куто.  Тегъёс: Дышетон Ижкар Удмуртия пиналъёс шутэтскон гужем  